Põhjasõlm ja Lõunasõlm  Astroloogias sümboliseerivad kuusõlmed inimese taaskehastumise teed, näidates meie karmalist ülesannet.  Põhjasõlm sümboliseerib meie tulevikku, näitab kuhu me peame välja jõudma st. milliste eluvaldkondade probleemid me peame enda jaoks täielikult lahendama. Põhjasõlme võib seostada Jupiteriga, Lõunasõlme mis loob takistusi ja kaotusi aga Saturniga.  Lõunasõlm  (asub täpselt Põhjasõlme vastas) on võtmeks eelmiste elude juurde. Ta näitab seda, mida me oleme juba kogenud ning mida me omame ja mida võib sealt nüüd ära kasutada, ning millest peaksime loobuma. See võib olla võim või maa-ala, mida me ei taha ära anda, aga need võivad olla ka vead ja eksitused, milledest samuti pole soovi ega võimalusi vabaneda.